**О Б Р А З Л О Ж Е Њ Е**

На основу члана 44. Статута ЈП за стамбене услуге „Нишстан“ Ниш, Надзорни одбора Предузећа је Одлуком број 01-8763/2 од 30.11.2018**.** године донео Програм пословања ЈП за стамбене услуге „Нишстан“ Ниш за 2019. годину.

Планирни физички обим активности за 2019. годину је базиран на оствареним резултатима из предходне године и на процени обима активности за наредни период и остварује се кроз следеће Програме:

1.Програм хитних интервенција;

2. Програм текућег одржавања;

3.Програм инвестиционог одржавања према скупштинама станара;

4. Програм инвестиционог одржавања према трећим лицима и

5. Посебни програми из буџета Града Ниша.

Укупно планирани приходи до краја 2019. године требало би да износе 216.621.000 динара док би планирани расходи у истом периоду требало да износе 215.403.000 динара, тако да се очекује остварена добит у износу од 1.218.000 динара.Остварена добит књижиће се по одлуци Надзорног одбора предузећа, после издвајања свих законом прописаних давања из добити.

Планирано је да на крају 2018. године укупан број запослених буде 161 радник, од чега 141 запослен на неодређено време и 20 запослених на одређено време. У 2019. години се планира да до краја године број запослених буде 166 радника и то 151 радник запослен на неодређено време и 15 радника запослених на одређено време. Остале промене везане за запослене односиће се на смањење броја запослених због одласка у пензију и пријем радника на основу потреба у процесу рада.

Укупна издвајања на име бруто 1 зараде запослених радника су планирана у износу од 104.858.903 динара, док је за пословодство укупно планирана зарада у износу од 1.896.000 динара. Планира се да на основу планских показатеља просечна зарада ( бруто 1) у 2019. године износи 52.508,00 динара, просечна зарада ( бруто 2) 61.905,00 динара, док би просечна нето зарада износила 38.308,00. динара.

Накнада члановима Надзорног одбора је планирана у бруто износу од 1.010.124 динара, а исплата ће се вршити у складу са одлуком оснивача.

Тренутна задуженост ЈП за стамбене услуге „Нишстан“ Ниш се односи на коришћење дозвољених минуса по текућим рачунима код банака, у укупном износу од 10.000.000 динара, а још 5.000.000динара кредитног задужења планира се до краја 2018.године .Имајући у виду постојеће услове пословања , планирана задуженост у 2019.години се неће повећати , односно остаће у износу од 15.000.000 динара.

Планом јавних набавки за 2019 .годину планиране су набавке које ће се спровести ради обављања делатности предузећа. Набавка основних средстава је лимитирана финансијским могућностима предузећа, уз уважавање приоритетних потреба.

ЈП''Нишстан'' не планира капитална улагања и инвестиције. На започетим инвестицијама које се односе на пословно- стамбени објекат ''Александрија '' и на локацији у ул. Марка Орешковића нису планирана улагања у 2019.години.

Секретаријат за финансије је разматрајући програм пословања ЈП за стамбене услуге '''Нишстан'' Ниш за 2019.годину дао мишљење број 11-2486/2018 од 19.12.2018. године.

У складу са Статутом Града Ниша (''Службени лист Града Ниша'', број 88/08 и 143/16) затражено је и предходно мишљење ГО на пословања ЈП за стамбене услуге '''Нишстан'' Ниш за 2019.годину.

Имајући у виду да је Програм пословања ЈП за стамбене услуге „Нишстан“ Ниш за 2019. годину сачињен у складу са важећим законским прописима, циљевима садржаним у оснивачком акту јавног предузећа и пратећом нормативом, предлаже се доношење решења као у диспозитиву.

**СЕКРЕТАР СЕКРЕТАРИЈАТА**

**ЗА ИМОВИНСКО ПРАВНЕ ПОСЛОВЕ**

Анђелија Стаменковић, дипл. правник